Referat af årsmødet i Alternativet Lokalforening Frederikssund.

Årsmødet afholdtes den 12. juni 2019 i Elværket.

Til dirigent valgtes Karin Christensen. Til referent valgtes Dora Breck.

Bestyrelsens beretning: Det forløbne år har været præget af valgkampen, hvor vi har afholdt et møde med Theresa Scavenius og et med Alternativets seks opstillede FV-kandidater i Nordsjællands Storkreds. Vi har deltaget i gade-kampagner i Sillebroen, i Slangerup ved Brugsen og i Jægerspris, ligeledes ved Brugsen. Folketingsmedlem og kandidat Christian Poll og FV-kandidat Susan Kjeldgaard har flere gange –sammen med lokalforeningen delt valgmateriale ud og snakket med vælgerne i Frederikssund. Der blev hængt en del valgplakater op – grundet mangel på hjælpende hænder dog ikke så mange, som vi havde håbet på.

Lokalforeningen er blevet medlem af Frederikssund Klimaforening.

Vi deltog i år ikke i Blå Nat i Jægerspris.

Fremlæggelse af regnskab foretoges af kasserer Preben. Regnskabet er gennemgået og godkendt af vores revisor Julie Trier. Regnskabet godkendtes af de fremmødte.

Forslag fra medlemmerne var der ingen af, så punktet udgik.

Valg af bestyrelse: Alle fra bestyrelsen genopstiller. Karin Christensen og Bent Mariager nyopstiller. Alle blev eenstemmigt valgt.

Til revisor genvalgtes eenstemmigt Julie Trier.

Eventuelt: Ingen særlige punkter, men den politiske situation efter Folketingsvalget blev vendt.

Bestyrelsen konstituerede sig efterfølgende således:

Forperson Guillermo Rosas, næstforperson Kasper Johansen, kasserer Preben Haven, referent Dora Breck, bestyrelsesmedlemmer: Christina Petersen, Karin Christensen og Bent Mariager.

Dirigenten takkede for god ro og orden og erklærede lokalforeningens årsmøde for afsluttet.

Næste bestyrelsesmøde 29. august hos Karin.